הוועדה המיוחדת לדיון בהצעת חוק הסדרת השימוש בקנאביס למטרות רפואיות, התשפ"ב-2021 (פ/2245/24), כנסת 24, פרוטוקול מספר 1, 2021-12-07 11:45

שרן השכל: תודה רבה ליושב ראש הוועדה חבר הכנסת ניר אורבך, ליושב ראש הכנסת מיקי לוי, למזכירת הכנסת ירדנה מלר הורוביץ, לחבר הכנסת בועז טופורובסקי שגם נמצא פה ושותף מלא לדרך ולמאבק הבלתי רגיל שאנחנו עושים כבר תקופה ארוכה בנושא הקנאביס.

שרן השכל: אני באמת גאה ונרגשת על הרגע הזה.

שרן השכל: זה עוד צעד.

שרן השכל: אנחנו, כמובן, ביחד עם חברנו רם שפע חותרים למטרה, כשהמטרה מבחינתנו היא לגליזציה במדינת ישראל.

שרן השכל: אנחנו עושים את זה צעד אחר צעד.

שרן השכל: נכון לעכשיו אנחנו מקימים את ועדת הכנסת לענייני הקנאביס שתדון בהצעת החוק בנושא הקנאביס הרפואי.

שרן השכל: יש לנו מעל ל-100,000 מטופלים בקנאביס רפואי שהמעמסה והקושי והאתגרים שיש כרגע ברפורמה הנוכחית מציבה אותם ממש במצב של חיים או מוות.

שרן השכל: זה מה שעל הכתפיים שלנו.

שרן השכל: שמחתי מאוד לראות את האופוזיציה שהגיעה לפה כדי להילחם על מקומות בתוך הוועדה.

שרן השכל: אפילו אנשי הליכוד שלא מוכנים לקבל על עצמם את תפקידם כאופוזיציה ולמלא את תפקידם הדמוקרטי, הגיעו לכאן כדי להילחם שלכל סיעה יהיה מקום בוועדה החשובה הזאת.

שרן השכל: הם כולם מבינים את המשמעות הזאת.

שרן השכל: יש מעל ל-100,000 מטופלים ויותר שנלחמים שנים על רישיון ולא מקבלים.

שרן השכל: הם מסתכלים עלינו ומצפים מאיתנו לעשות עבודה טובה, זריזה ומהירה כדי להציל אותם.

שרן השכל: זו באמת אחריות אדירה שאני רואה על הכתפיים שלי.

שרן השכל: בגלל זה גם המאבק הוא מאבק עיקש ובלתי מתפשר על העניין הזה.

שרן השכל: יש לנו עוד המון עבודה.

שרן השכל: אני מאוד מאוד מעריכה את השותפות, ניר, ואת הסיוע בכל ההליך הפרלמנטרי.

שרן השכל: יושב-ראש הכנסת, אני מאוד מודה לך על הגיבוי בעניין הזה ומבטיחה לך שנעשה עבודה מצוינת למען אזרחי ישראל.

בועז טופורובסקי: גם שיתוף פעולה עם שר הבריאות.

שרן השכל: בוודאי, שיתוף פעולה עם שר הבריאות ניצן הורוביץ שאכן ליבו פתוח והוא מעוניין לקדם את הנושא.

מיקי לוי: בוקר טוב לכולם, יושבת ראש הוועדה שרן השכל, יושב ראש ועדת הכנסת ניר אורבך, מזכירת הכנסת, היועצת המשפטית, חברי חבר הכנסת בועז טופורובסקי, מכובדיי כולם.

מיקי לוי: שרן, הזכרת את יום האתמול, אז הצעקות הגיעו עד לחדרי.

מיקי לוי: ניצלו איזה חמש דקות שלא הייתי באולם כדי לגנוב לי את האולם.

מיקי לוי: אצתי רצתי ואיימתי להחזיר חזרה את זה לסדר היום.

מיקי לוי: ביקשתי אפילו להתחלף.

מיקי לוי: בסופו של דבר, אחרי ההתערבות גם של בועז, הכנסנו את זה חזרה לסדר היום.

מיקי לוי: היה ברור לי לחלוטין שהתרגיל הפרלמנטרי לא יצלח.

מיקי לוי: הייתי נחוש להחזיר את זה חזרה לסדר היום.

מיקי לוי: בסופו של דבר הכל הסתיים בטוב.

מיקי לוי: את, שרן, נלחמת להסדרת הנושא מתוך מטרה, באמת מטרה לסייע.

מיקי לוי: לאחר הידברות עם שר הבריאות ושיתוף פעולה איתו הוקמה היום הוועדה שתעסוק בחוק לנושא קנאביס רפואי.

מיקי לוי: חשיבות הוועדה היא חשיבות רבה.

מיקי לוי: זו ועדה משותפת שמובילה לאיזה שהן הסכמות.

מיקי לוי: גם בנושא החברות בוועדה הוויכוחים של האופוזיציה הגיעו עד לחדרי, דפקו בקול גדול: "מה פתאום, גם אנחנו רוצים הפרש של אחד".

מיקי לוי: נראה לי שבסופו של יום ההחלטות שיתקבלו בוועדה הזאת והתוצרים שהיא תצטרך להגיע אליהם יצטרכו להיות בהסכמה.

מיקי לוי: מדובר בקהל של כולנו.

מיקי לוי: שרן, אני משוכנע שהוועדה הזאת שברשותך תביא מזור, באמת מזור למי שזקוק לכך.

מיקי לוי: לאור הנחישות שלך אין לי ספק שתגיעו לתוצרים חיוביים.

מיקי לוי: אני מאחל לך ולצוות הוועדה בהצלחה.

מיקי לוי: אני מניח שתופי הטם-טם עוד ייצאו מן הוועדה הזאת.

מיקי לוי: אני מקווה שלא אצטרך לרוץ לכאן כדי לעשות איזונים ושקט.

מיקי לוי: מתוך האש הזאת שבערה בך כדי להביא ולהסדיר את הנושא הזה אני משוכנע שהתוצרים יהיו חיוביים.

מיקי לוי: אני מאחל לך ולכל הצוות הצלחה בהמשך הדרך.

מיקי לוי: תודה רבה על הנחישות ובהצלחה.

שרן השכל: תודה רבה.

בועז טופורובסקי: אני מברך את יושבת ראש הוועדה הנבחרת על הקמת הוועדה והקידום.

בועז טופורובסקי: עכשיו אנחנו מדברים על שיפור התנאים בקנאביס הרפואי, אבל אני מזכיר לכולם שפעם ראשונה בהסכם קואליציוני יש הבנה ורשום שנקדם אי הפללה ולגליזציה של נושא הקנאביס.

בועז טופורובסקי: אני חושב שהוועדה הזאת תתכנס בעוד ועוד נושאים.

בועז טופורובסקי: גם שר הבריאות תומך, גם ידידנו רם שפע שותף לסיפור הזה, ובעצם יש רוב בכנסת ישראל בנושא הזה.

בועז טופורובסקי: אני רואה שזה בלתי נמנע הנושא של קנאביס גם לצורכי פנאי, לא רק לצרכים רפואיים.

בועז טופורובסקי: ראוי מאוד שלאלה בצרכים רפואיים, ועכשיו אנחנו מקימים את זה לצורך הקנאביס הרפואי, המוצרים יהיו כמה שיותר נגישים, ברמה, באיכות גבוהה ובמחירים סבירים.

בועז טופורובסקי: אנחנו שותפים לדרך.

בועז טופורובסקי: אני מאחל המון המון בהצלחה גם לצוות הוועדה שקם יחד עם הוועדה.

שרן השכל: תודה רבה.

מיקי לוי: בהצלחה.